|  |
| --- |
| FRANCIJAS REPUBLIKA |
|  |  |  |
| Kultūras ministrija |
|  |  |  |
|  |  |  |

[Datums] Rīkojums

**par minimālo maksu, kas piemērojama grāmatu piegādes pakalpojumam**

NOR: MICE2228102A

**Ekonomikas, finanšu, rūpniecības un digitālās suverenitātes ministrs un kultūras ministrs,**

ņemot vērā Eiropas Parlamenta un Padomes 2015. gada 9. septembraDirektīvu (ES) 2015/1535, ar ko nosaka informācijas sniegšanas kārtību tehnisko noteikumu un Informācijas sabiedrības pakalpojumu noteikumu jomā;

ņemot vērā grozīto 1981. gada 10. augusta Likumu Nr. 81-766 par grāmatu cenām un jo īpaši tā 1. pantu redakcijā, kas izriet no 1. panta 2021. gada 30. decembra Likumā Nr. 2021-1901, kura mērķis ir stiprināt grāmatu ekonomiku, kā arī taisnīgumu un uzticēšanos tās dalībnieku vidū;

ņemot vērā Elektronisko sakaru, pasta un preses izplatīšanas regulatīvās iestādes 2022. gada 5. jūlija Lēmumu Nr. 2022-1397;

ņemot vērā Eiropas Komisijai [datums] adresēto paziņojumu Nr. ..../.../F un tās [datums] sniegtās atbildes,

**izdod šo rīkojumu.**

**1. pants**

Minimālā maksa par iepriekš minētā 1981. gada 10. augusta likuma 1. panta ceturtajā daļā norādītajiem grāmatu piegādes pakalpojumiem ir šāda:

* 3 EUR, ieskaitot visus nodokļus, par jebkuru pasūtījumu, kas sastāv no vienas vai vairākām grāmatām un kurā jauno grāmatu pirkuma vērtība ir mazāka par 35 EUR, ieskaitot visus nodokļus;
* vairāk nekā 0 EUR, ieskaitot visus nodokļus, par jebkuru pasūtījumu, kurā ietverta viena vai vairākas jaunas grāmatas un kurā jauno grāmatu pirkuma vērtība ir vienāda ar vai lielāka par 35 EUR, ieskaitot visus nodokļus.

Šādi noteiktā minimālā likme ir piemērojama pasūtījuma piegādes pakalpojumam neatkarīgi no pasūtījumā ietverto paku skaita.

Piegādes pakalpojumu apmaksā pircējs, veicot pasūtījuma apmaksu.

**2. pants**

Šis rīkojums tiks publicēts Francijas Republikas *Oficiālajā vēstnesī* un stāsies spēkā sešus mēnešus pēc tā publicēšanas.

Sagatavots [datums].

Ekonomikas, finanšu un rūpniecības un digitālās suverenitātes ministrs

*Bruno LE MAIRE*

Kultūras ministre

*Rima ABDUL-MALAK*